डीएफएससी ऑफिस के रिकार्ड के अनुसार जिले में इस साल एक जनवरी को नीले कार्डो की कुल संख्या 2,48549 दर्ज थी। उन्हें 2,89,06 क्विंटल गेहूं आवंटित किया गया था। दस माह बाद आज भी नीले कार्ड धारकों की यही संख्या रिकार्ड में दर्ज है और गेहूं का कोटा भी उतना जा रहा है। इससे साफ है कि सितंबर में अमरीक सिंह नगर में नीले कार्डो की जो पर्चिया पुरानी सीरीज की सामने आईं, वे नई नहीं थी। इनके नीले कार्ड पहले से ही बने थे। उनका गेहूं गरीबों के पेट में जाने की बजाय, अधिकारियों के पेट में जा रहा था। ये मामला भी दबायाइसी साल 14 अगस्त को एसडीएम-1 संजीव शर्मा के नेतृत्व में पहुंची टीम ने गरीबों को बाटने के लिए आया 236 बोरी गेहूं बीएसएफ कॉलोनी में डिपो होल्डर की कोठी नं. 37 से बरामद कर सील किया था। बाद में एक दबंग काग्रेसी नेता के दबाव में मामला दबा दिया गया था। उस समय तो दलील दी गई कि डिपो होल्डर का लाइसेंस रद कर दिया गया है, जबकि डीएफएससी ऑफिस के रिकार्ड में आज तक डिपो होल्डर भगवान सिंह का लाइसेंस रद नहीं हुआ। उसके परिवार के पहले से ही चार डिपो चल रहे हैं।